A Bizottság 639/1999/EK rendelete

(1999. március 25.)

egy új takarmány-adalékanyag engedélyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 45/1999/EK bizottsági rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2] és különösen annak 9j. és 3. cikkére,

mivel a 70/524/EGK irányelv előírja, hogy a tudományos és műszaki ismeretek fejlődésének figyelembevételével új adalékanyagok, illetve adalékanyagok új alkalmazásai engedélyezhetők;

mivel egyes tagállamokban sikeresen vizsgáltak egy, a "nyomelemek" csoportjába, azon belül is a réz (Cu) elemcsoportba tartozó új adalékanyagot; mivel az új adalékanyagot ideiglenesen engedélyezni kell;

mivel új adalékanyagokra, illetve adalékanyagok új alkalmazásaira ideiglenes engedély adható, feltéve hogy azok takarmánybeli megengedett szintje nem káros az emberi vagy állati egészségre, illetve a környezetre, és nem károsítja a fogyasztót azáltal, hogy megváltoztatja az állati termékek jellemzőit, továbbá jelenléte ellenőrizhető a takarmányban és a rendelkezésre álló eredmények alapján ésszerűen feltételezhető, hogy takarmányozásbeli felhasználása előnyös hatást fejt ki a takarmány minőségi jellemzőire, illetve az állattenyésztésre;

mivel az e rendeletben előírt intézkedések összhangban vannak a Takarmányok Állandó Bizottságának véleményével,

ELFOGADTA EZT A RENDELETET:

1. cikk

A "nyomelemek" csoportjába, azon belül az E4 réz (Cu) elemet tartalmazó csoportba tartozó "réz-lizin-szulfát" takarmány-adalékanyagként a 70/524/EGK irányelvvel összhangban, az e rendelet mellékletében megállapított feltételekkel engedélyezhető.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1999. április 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 25-én.

a Bizottság részéről

Franz Fischler

a Bizottság tagja

[1] HL L 6., 1999.1.12., 3. o.

[2] HL L 270., 1970.12.14., 1. o.

--------------------------------------------------

MELLÉKLET

EK szám | Elem | Adalékanyag | Kémiai képlet | Legnagyobb nyomelem-tartalom a teljes értékű takarmányban (mg/kg) | Egyéb rendelkezések | Az engedélyezés időtartama |

E4 | Réz (Cu) | Réz-lizin-szulfát | Cu(C6H13N2O2)2SO4 | Hízósertés: azokban a tagállamokban, ahol az átlagos állatsűrűség legalább 175 db sertés/100 ha hasznosítható mezőgazdasági földterület:16 hetes korig: 175 (összesen)azokban a tagállamokban, ahol az átlagos állatsűrűség kisebb, mint 175 db sertés/100 ha hasznosítható mezőgazdasági földterület:16 hetes korig: 175 (összesen) | Legfeljebb 50 mg/kg réz származhat réz-lizin-szulfátból a teljes értékű takarmányban. | 1999.9.30. |

Hízósertés: azokban a tagállamokban, ahol az átlagos állatsűrűség legalább 175 db sertés/100 ha hasznosítható mezőgazdasági földterület:17 hetes kortól vágásig: 35 (összesen)azokban a tagállamokban, ahol az átlagos állatsűrűség kisebb, mint 175 db sertés/100 ha hasznosítható mezőgazdasági földterület:17 hetes kortól 6 hónapos korig: 100 (összesen)6 hónapos kortól vágásig: 35 (összesen)Tenyészsertés: 35 (összesen) Egyéb állatfaj ill. –kategória, a még nem kérődző borjú és a juh kivételével: 35 (összesen) | Legfeljebb 25 mg/kg réz származhat réz-lizin-szulfátból a teljes értékű takarmányban. | 1999.9.30. |

--------------------------------------------------